b'\n_START_ARTICLE_\nBrazilija (miestas)\n_START_SECTION_\nIstorija\n_START_PARAGRAPH_\nTai miestas, pasi\xc5\xbeymintis ypatingai spar\xc4\x8diu augimu\xc2\xa0\xe2\x80\x93 jis prad\xc4\x97tas statyti 1957 metais kaip naujoji Brazilijos sostin\xc4\x97 tokioje vietoje, kur niekas negyveno. Miesto plan\xc4\x85 suk\xc5\xabr\xc4\x97 brazil\xc5\xb3 urbanistikos planuotojas Lusijas Kosta (L\xc3\xbacio Costa), pagal form\xc4\x85 jis primena reaktyvin\xc4\xaf l\xc4\x97ktuv\xc4\x85. Pagrindinis miesto architektas\xc2\xa0\xe2\x80\x93 brazilas Oskaras Nimejeris (Oscar Niemeyer). Miestas pastatytas per 41 m\xc4\x97nes\xc4\xaf ir 1960\xc2\xa0m. baland\xc5\xbeio 21 d. inauguruotas kaip sostin\xc4\x97, pakeitusi Rio de \xc5\xbdaneir\xc4\x85.'